Diari Oficial de la Generalitat Valenciana


Sumari del DOGV 7454, del 30-01-2015 (2015/734)

RESOLUCIÓ de 27 de gener de 2015, de la Direcció General de Recursos Humans, per la qual es convoca les persones que han superat les proves selectives d'accés al subgrup A1, sector administració especial, psicòleg/psicòloga, convocatòries 12/10 i 13/10, torn de d'accés lliure i torn de promoció interna, respectivament, per a elecció de destinació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/734


Data del document
:   27-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 27 de gener de 2015, de la Direcció General de Recursos Humans, per la qual es convoca les persones que han superat les proves selectives d'accés al subgrup A1, sector administració especial, psicòleg/psicòloga, convocatòries 12/10 i 13/10, torn de d'accés lliure i torn de promoció interna, respectivament, per a elecció de destinació. [2015/734]  
Per mitjà de resolucions de 10 de desembre de 2014, de la Conselleria d'Hisenda i Administració Pública, es fan públiques les relacions de persones que han superat les proves selectives d'accés al subgrup A1, sector administració especial, psicòleg/psicòloga, convocatòries 12/10 i 13/10, torn d'accés lliure i torn de promoció interna, respectivament, corresponent a l'oferta d'ocupació pública de la Generalitat de 2010.  
  
Per això, als efectes previstos en l'article 58.1.d de la Llei 10/2010, de la Generalitat, d'ordenació i gestió de la funció pública valenciana, i fent ús de les atribucions que conferix a esta Direcció General de Recursos Humans l'apartat 3 de l'article 18 del Reglament de selecció, provisió de llocs de treball i carrera administrativa, així com l'article 39 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, resolc:  
  
Primer  
Convocar les persones indicades en l'annex a esta resolució per a l'elecció de destinació, en acte obligatori, presencial i únic, el dia 3 de febrer de 2015 a les 12.00 hores, en la sala de juntes de la Direcció General de Recursos Humans de la Conselleria d'Hisenda i Administració Publica, carrer Miquelet, número 5, 2a planta, de València.  
  
  
Segon  
La crida per a l'elecció dels llocs de treball s'efectuarà en primer lloc per la persona que ha superat les proves selectives pel torn de promoció interna, Convocatòria 13/10, i a continuació, per la persona que ha superat les proves selectives pel torn lliure, Convocatòria 12/10.  
  
  
Tercer  
L'elecció de destinació en este acte no atorga cap dret a l'ingrés en la funció pública, que queda condicionat al fet que es dicten les corresponents resolucions de nomenament com a personal funcionari de carrera i d'adjudicació de la destinació triada, prèvia acreditació documental, dins del termini indicat en les resolucions de 10 de desembre de 2014, de la Conselleria d'Hisenda i Administració Pública, del compliment dels requisits exigits, de conformitat amb el que disposa l'article 58.2 de la Llei d'Ordenació i Gestió de la Funció Pública Valenciana.  
  
  
Quart  
El lloc de treball triat, que serà adjudicat amb destinació definitiva, implicarà la integració de les aspirants seleccionades en el cos A1-19, superior tècnic en Acció Social i Administració de Servicis Socials de l'Administració de la Generalitat; en el cos A1-20, superior tècnic de Psicologia de l'Administració de la Generalitat; o en el cos A1-30, superior tècnic de Psicopedagogia de l'Administració de la Generalitat, segons el cos per a la provisió del qual estiga classificat el lloc adjudicat, de conformitat amb les relacions de llocs de treball publicades, aprovades per Resolució d'esta direcció general de 13 de setembre de 2013 (DOCV 7112, 17.09.2013), actualitzades per Resolució de 27 de març de 2014 d'esta direcció general (DOCV 7246, 02.04.2014).  
  
  
Quint  
En la resolució que es dicte per esta Direcció General de Recursos Humans, per la qual s'adjudiquen destinacions com a conseqüència d'este procediment, s'indicaran les dates de presa de possessió i cessaments de destinació que se'n deriven.  
  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, podrà interposar-se un recurs contenciós administratiu davant el Jutjat Contenciós Administratiu de la ciutat de València o d'aquell en la circumscripció del qual tinga el recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 27 de gener de 2015.- La directora general de Recursos Humans: Ana Brugger Navarro.